**Douglas Dale Christie**, nado o 9 de maio de 1970 en Seattle, Washington, é un xogador de baloncesto estadounidense retirado que xogou 15 tempadas na NBA. Mide 1,98 metros e xogaba de escolta.

Traxectoria
-----------

### Universidade

Despois de gañar o campionato estatal co seu instituto, elixiu Pepperdine para a súa carreira universitaria. Tras tres tempadas nas que acadou 16 puntos, 5,1 rebotes e 4,5 asistencias, conseguiu ser coñecido a nivel nacional, e que os equipos profesionais se fixaran nel.

### Profesional

Foi elixido no posto 17 do Draft da NBA de 1992 polos Seattle SuperSonics, pero debido a un problema de contrato, nunca chegou a xogar na súa cidade, sendo traspasado xa avanzada a tempada a Los Angeles Lakers. Alí estivo durante tempada e media, pero foi usado moi pouco polo seu adestrador. Foi traspasado aos New York Knicks, pero tampouco tivo sorte, debido en parte ás lesións que lle fixeron perderse moitos partidos. A mediados da tempada 1995-96 foi de novo traspasado aos Toronto Raptors, onde por fin conseguiu un oco no cinco inicial e puido amosar as súas cualidades. No seus 5 anos no Canadá obtivo unhas boas cifras de máis de 14 puntos e 2 roubos de balón por partido, aparecendo sempre entre os primeiros da liga neste apartado.

Na tempada 2000-01 foi traspasado a Sacramento Kings, onde se amosou coma un extraordinario defensor, aparecendo durante 4 anos consecutivos nos mellores quintetos defensivos da liga. A pesar diso, foi traspasado a Orlando Magic en 2005 a cambio de Cuttino Mobley, onde tras unha lesión no seu xeonllo foi despedido. Asinou entón un contrato dun ano cos Dallas Mavericks, pero de novo os problemas no seu xeonllo o apartaron do equipo. Na tempada 2006-07 asinou dous contratos de 10 días con Los Angeles Clippers, tras os cales viuse de novo no paro. Na actualidade recupérase dos seus problemas de xeonllo, e atópase na situación de axente libre. Nos seus 15 anos coma profesional asinou 11,2 puntos, 4,1 rebotes e 1,9 roubos de balón.

#### Equipos

* Los Angeles Lakers (1992-1994)
* New York Knicks (1994-1996)
* Toronto Raptors (1996-2000)
* Sacramento Kings (2000-2005)
* Dallas Mavericks (2005-2006)
* Los Angeles Clippers (2006-2007)

Véxase tamén
------------

### Ligazóns externas

* Doug Christie en NBA.com *(en inglés)*
* Estadísticas de Doug Christie Arquivado 13 de maio de 2013 en Wayback Machine. *(en inglés)*

| * v
* c
* e
Draft da NBA 1992 |
| --- |
| Primeira Rolda | 
* Shaquille O'Neal
* Alonzo Mourning
* Christian Laettner
* Jim Jackson
* LaPhonso Ellis
* Tom Gugliotta
* Walt Williams
* Todd Day
* Clarence Weatherspoon
* Adam Keefe
* Robert Horry
* Harold Miner
* Bryant Stith
* Malik Sealy
* Anthony Peeler
* Randy Woods
* Doug Christie
* Tracy Murray
* Don MacLean
* Hubert Davis
* Jon Barry
* Oliver Miller
* Lee Mayberry
* Latrell Sprewell
* Elmore Spencer
* Dave Johnson
* Byron Houston

 |
| Segunda Rolda | 
* Marlon Maxey
* P. J. Brown
* Sean Rooks
* Reggie Smith
* Brent Price
* Corey Williams
* Chris Smith
* Tony Bennett
* Duane Cooper
* Isaiah Morris
* Elmer Bennett
* Litterial Green
* Steve Rogers
* Popeye Jones
* Matt Geiger
* Predrag Danilović
* Henry Williams
* Chris King
* Robert Werdann
* Darren Morningstar
* Brian Davis
* Ron Ellis
* Matt Fish
* Tim Burroughs
* Matt Steigenga
* Curtis Blair
* Brett Roberts

 |


|  |  |
| --- | --- |
| Control de autoridades | 
* Wd: Q741265
* WorldCat
* VIAF: 7356797
* FAST: 1679244
* ISNI: 0000 0000 5481 9549
* LCCN: nr2007011634
* Basketball-Reference: chrisdo01
* NBA: 57

 |